ಫೇರ್‌‍‌ಚೈಲ್ಡ್ ಸೆಮಿಕಂಡಕ್ಟರ್‌ನ ಮಾಜಿ ಕಾರ್ಯಕಾರಿ ಗುಂಪಿನ ಜೆರಿ ಸ್ಯಾಂಡರ್ಸ್ಸ್ III, ಎಡ್ ಟರ್ನಿ, ಜೊನ್ ಕ್ಯಾರಿ, ಸ್ವೆನ್ ಸಿಂಮೊನ್ಸೆನ್, ಜ್ಯಾಕ್ ಗಿಫೋರ್ಡ್ ಮತ್ತು ಗಿಫೋರ್ಡ್‌ನ ತಂಡದ ಮೂರು ಸದಸ್ಯರಾದ ಫ್ರೆಂಕ್ ಬೊಟ್ಟೆ, ಜಿಮ್ ಗಿಲ್ಸ್, ಹಾಗೂ ಲ್ಯಾರಿ ಸ್ಟೆಂಗರ್ ಇವರುಗಳಿಂದ ಅಡ್ವಾಂನ್ಸಡ್ ಮೈಕ್ರೊ ಡಿವೈಸಸ್ ಕಂಪೆನಿಯನ್ನು ಮೆ 1, 1969ರಂದು ಸ್ಥಾಪಿಸಲಾಯಿತು. ಈ ಕಂಪನಿ ಲೊಜಿಕ್ ಚಿಪ್‌ಗಳ ಉತ್ಪಾದಕವಾಗಿ ಆರಂಭಗೊಂಡಿತು, ನಂತರ 1975ರಲ್ಲಿ RAM ಚಿಪ್‌ಗಳ ವ್ಯಾಪಾರದಲ್ಲಿ ಪ್ರವೇಶಿಸಿತು. ಅದೇ ವರ್ಷ, ಅದು ಇಂಟೆಲ್ 8080 ಮೈಕ್ರೊಪ್ರೊಸೆಸರ್‌ನ ವಿಪರ್ಯಯ-ರಚನೆಯ ತದ್ರೂಪುವನ್ನು ಪರಿಚಯಿಸಿತು. ಈ ಕಾಲದಲ್ಲಿ, ಹಲವು ಮಿನಿಕಂಪ್ಯೂಟರ್‌ಗಳಲ್ಲಿ ಬಳಸಲಾದ ಬಿಟ್-ಸ್ಲೈಸ್ ಪ್ರೊಸೆಸರ್ ಅಂಶಗಳ ಸರಣಿಯನ್ನು (Am2900, Am29116, Am293xx) ಎ‌ಎಮ್‌ಡಿ ವಿನ್ಯಾಸಗೊಳಿಸಿತು ಹಾಗೂ ಉತ್ಪಾದಿಸಿತು.

ಇದೆ ಸಮಯದಲ್ಲಿ, ತನ್ನ ಸ್ವಂತ ಎ‌ಎಮ್‌ಡಿ 29ಕೆ ಪ್ರೊಸೆಸರ್‌1}ನೊಂದಿಗೆ RISC ಅತ್ತ ಗ್ರಹಿತ ಏರಿಕೆಯನ್ನು ಎ‌ಎಮ್‌ಡಿ ಒಳಗೊಳ್ಳಿಸಿಕೊಳ್ಳಲು ಪ್ರಯತ್ನಿಸಿದೆ ಮತ್ತು ಗ್ರಾಫಿಕ್ಸ್ ಹಾಗೂ ಶ್ರವಣ ಸಾಧನಗಳಲ್ಲದೆ EPROM ಮೆಮೊರಿಯಲ್ಲಿಯೂ ಕೂಡ ವೈವಿಧ್ಯತೆಯನ್ನು ಅವರು ಪ್ರಯತ್ನಿಸಿದ್ದಾರೆ. ಎಎಮ್‌ಡಿ7910 ಹಾಗೂ ಎಎಮ್‌ಡಿ7911 "ವಲ್ಡ್ ಚಿಪ್" FSK ಮೊಡೆಮ್ ಬಿಡುಗಡೆ ಮಾಡುವ ಮೂಲಕ 1980ರ ಮಧ್ಯದಲ್ಲಿ ಅದಕ್ಕೆ ಸ್ವಲ್ಪ ಯಶಸ್ಸು ದೊರಕಿತು. ಈ ಮೊಡೆಮ್ Bell ಹಾಗೂ CCITTಗಳ ಸಾಮರ್ಥ್ಯವನ್ನು 1200 ಬೊಡ್ ಹಾಫ್‌ಡ್ಯೂಪ್ಲೆಕ್ಸ್ ಅಥವಾ 300/300 ಫುಲ್‌‍ಡ್ಯೂಪ್ಲೆಕ್ಸ್ ಅನ್ನು ಪಡೆದಿದ್ದ ಮೊದಲ ಬಹುದರ್ಜೆಯ ಸಾಧನಗಳಲ್ಲಿ ಒಂದಾಗಿತ್ತು. ಎ‌ಎಮ್‌ಡಿ 29ಕೆ ಒಂದು ಎಮ್‌ಬೆಡಡ್ ಪ್ರೊಸೆಸರ್ ಆಗಿ ಹೆಸರು ಗಳಿಸಿದೆ ಹಾಗೂ ಎ‌ಎಮ್‌ಡಿ, ಸ್ಫಾನ್ಷನ್ ಸುಪ್ರಸಿದ್ಧ ಫ್ಲಾಶ್ ಮೆಮೊರಿಯಾಗಿ ಮುಂದುವರೆದಿದೆ. ಎ‌ಎಮ್‌ಡಿಯು ಇಂಟೆಲ್‌‍ಗೆ-ಹೊಂದಿಕೆಯಾಗುವ ಮೈಕ್ರೊಪ್ರೊಸೆಸರ್‌ಗಳನ್ನು ಹಾಗೂ ಫ್ಲ್ಯಾಶ್‌‍ ಮೆಮೊರಿಗಳ ತಯಾರಿಕೆಯ ಮೇಲೆ ಕೇಂದ್ರೀಕರಿಸಲು ನಿರ್ಧರಿಸಿತು. x86 ಹೊಂದಾಣಿಕೆಯ ಪ್ರೊಸೆಸರ್‌ಗಳು ಹಾಗೂ ಅದರ ಫ್ಲಾಶ್‌ ಮೆಮೊರಿಯ ಮಾರುಕಟ್ಟೆಗಳಿಗೆ ಇಂಟೆಲ್ ಜೊತೆಗೆ ತಮ್ಮನ್ನು ನೇರವಾಗಿ ಸ್ಪರ್ಧೆಯಲ್ಲಿ ಇರಿಸಿಕೊಂಡಿದೆ.

ಜುಲೈ 24, 2006 ರಂದು ಎ‌ಎಮ್‌ಡಿ ಎಟಿಐ ಟೆಕ್ನಾಲಜಿಸ್ ಜೊತೆಗೆ ಸೇರ್ಪಡೆಗೊಂಡಿರುವುದಾಗಿ ಘೋಷಿಸಿತು. ಒಟ್ಟು US$5.4 ಬಿಲಿಯನ್‌ಗೆ ಎ‌ಎಮ್‌ಡಿ $4.3 ಬಿಲಿಯನ್ ನಗದು ಹಾಗೂ ತನ್ನ ಸ್ಟಾಕ್‌ ಪತ್ರದಲ್ಲಿ 58 ಮಿಲಿಯನ್ ಷೇರುಗಳ ಸಂದಾಯವನ್ನು ಮಾಡಿತು. ಅಕ್ಟೋಬರ್ 25, 2006ರಂದು ಸೇರ್ಪಡೆಯ ವಿದಿವಿಧಾನಗಳು ಪೂರ್ಣಗೊಂಡಿತು ಹಾಗೂ ಎಟಿಐ ಈಗ ಎ‌ಎಮ್‌ಡಿಯ ಒಂದು ಭಾಗವಾಗಿದೆ.

ಡಿಸೆಂಬರ್‌ 2006ರಲ್ಲಿನ ವರದಿಯ ಪ್ರಕಾರ ಎಎಮ್‌ಡಿ, ಗ್ರಾಫಿಕ್ ಕಾರ್ಡ್ ಕೈಗಾರಿಕೆಯಲ್ಲಿ ಮುಖ್ಯ ಪ್ರತಿಸ್ಪರ್ಧಿಯಾದ ಎನ್‌ವಿಡಿಯಯೊಂದಿಗೆ ಗ್ರಾಫಿಕ್ ಕಾರ್ಡ್‌‌ಗಳ ಉದ್ಯಮದಲ್ಲಿ ಆಂಟಿಟ್ರಸ್ಟ್ ಉಲ್ಲಂಘನೆಯ ಸಾಧ್ಯತೆಗಾಗಿ ಮತ್ತು ಬೆಲೆಯನ್ನು ನಿಗಧಿಪಡಿಸಿದ್ಹಕ್ಕಾಗಿ ನ್ಯಾಯಾಂಗ ಇಲಾಖೆಯಿಂದ‌‌ ಸಮನ್ಸ್ ಪಡೆಯಿತು.

ಅಕ್ಟೋಬರ್‌ 2008ರಲ್ಲಿ ಎಎಮ್‌ಡಿ ತನ್ನ ತಯಾರಿಕಾ ಘಟಕವನ್ನು ಅಬುದಾಬಿಯಲ್ಲಿ ಸರ್ಕಾರದ ಬಂಡವಾಳದೊಂದಿಗೆ ಸ್ಥಾಪನೆಯಾದ ಅಡ್ವಾನ್ಸ್‌ಡ್ ಟೆಕ್ನಾಲಜಿ ಇನ್ವೆಸ್ಟ್‌ಮೆಂಟ್ ಕಂಪನಿಯು ಅನೇಕ ಬಿಲಿಯನ್ ಡಾಲರ್ ಜಂಟೀ ಸಹಭಾಗಿತ್ವದಲ್ಲಿ ಬದಲಾಯಿಸುವ ಘೋಷಣೆ ಮಾಡಿತು. ಇದನ್ನು ಗ್ಲೋಬಲ್‌ಫೌಂಡರೀಸ್ ಇನ್‌ಕಾರ್ಪೊರೇಟೆಡ್‌ ಎಂದು ಕರೆಯಲಾಯಿತು. ಇದು ಎಎಮ್‌ಡಿಯನ್ನು ಚಿಪ್ ವಿನ್ಯಾಸದ ಬಗೆಗೆ ಮಾತ್ರ ಕೇಂದ್ರೀಕರಿಸುವಂತೆ ಮಾಡಿತು.

ಸಹಭಾಗಿತ್ವಗಳು
ಇತರ ವೇದಿಕೆಗಳು ಮತ್ತು ತಾಂತ್ರಿಕತೆಗಳು
ಕಾರ್ಪೊರೇಟ್‌‍ ಇತಿಹಾಸ
ಕೆ5, ಕೆ6, ಅಥ್ಲಾನ್, ಡುರಾನ್ ಮತ್ತು ಸೆಂಪ್ರಾನ್